**Ministru kabineta noteikumu projekta**

**„Grozījumi Ministru kabineta 2012.gada 13.novembra noteikumos Nr.764 „Nacionālās identitātes, pilsoniskās sabiedrības un integrācijas politikas pamatnostādņu īstenošanas uzraudzības padomes nolikums””**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījumi Ministru kabineta 2012.gada 13.novembra noteikumos Nr.764 „Nacionālās identitātes, pilsoniskās sabiedrības un integrācijas politikas pamatnostādņu īstenošanas uzraudzības padomes nolikums”” (turpmāk – Projekts) izstrādāts, lai grozītu Ministru kabineta 2012.gada 13.novembra noteikumu Nr.764 „Nacionālās identitātes, pilsoniskās sabiedrības un integrācijas politikas pamatnostādņu īstenošanas uzraudzības padomes nolikums” (turpmāk – MK noteikumi) 5.punktu, mainot padomes locekļu skaitu un svītrojot no uzskaitījuma vienu institūciju, kura deleģē savu pārstāvi. |
| 2. | Pašreizējā situācija un problēmas | MK noteikumu 5.punkts nosaka, ka Nacionālās identitātes, pilsoniskās sabiedrības un integrācijas politikas pamatnostādņu īstenošanas uzraudzībaspadomes (turpmāk – padome) sastāvā ir 24 padomes locekļi, t.sk. Tiesībsarga biroja pārstāvis. Saskaņā ar MK noteikumu 11.punktu, padomes personālsastāvu pēc saskaņošanas ar attiecīgajām institūcijām ar rīkojumu apstiprina Ministru kabinets. Kultūras ministrija 11.02.2013. vēstulē Nr.3.3-3/480 aicināja visas MK noteikumos minētās institūcijas, t.sk. Tiesībsarga biroju, deleģēt savus pārstāvjus darbam padomē. Kultūras ministrija 30.04.2013. vēstulē Nr.3.3/3-1520 aicināja tieši Tiesībsarga biroju deleģēt pārstāvi darbam padomē. Abos gadījumos no Tiesībsarga biroja saņemtajās atbildēs tika vērsta uzmanība uz to, ka Tiesībsarga likumā iestādei ir noteikts neatkarīgas institūcijas statuss un tās funkcijas neparedz piedalīties Ministru kabineta veidotās padomēs, un informēja, ka Tiesībsarga birojs pārstāvi darbam padomē nedeleģēs. Ievērojot minēto, lai Kultūras ministrija varētu nodrošināt MK noteikumu 11.punkta izpildi un varētu virzīt izskatīšanai Ministru kabinetā attiecīgu tiesību akta projektu par padomes personālsastāva apstiprināšanu, Kultūras ministrija ir sagatavojusi Projektu, kas paredz mainīt padomes locekļu skaitu un svītrot no deleģējošo institūciju saraksta Tiesībsarga biroju. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekts paredz izdarīt grozījumu MK noteikumos, samazinot padomes locekļu skaitu līdz 23 locekļiem un svītrojot Tiesībsarga biroju kā padomes locekli deleģējošo institūciju. Pieņemot Projektu Ministru kabinetā, Kultūras ministrija varēs nodrošināt MK noteikumu 11.punkta izpildi un varēs virzīt izskatīšanai Ministru kabinetā attiecīgu tiesību akta projektu par padomes personālsastāva apstiprināšanu. |
| 5. | Projekta izstrādē iesaistītās institūcijas | Kultūras ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo rīkojuma projekts regulē publiskās pārvaldes tiesiskās attiecības, lai veicinātu institūciju sadarbību un lēmumu pieņemšanu. |
| 7. | Cita informācija | Nav. |

*Anotācijas II, III, V un VI sadaļa – projekts šīs jomas neskar.*

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Projekts skatāms vienlaicīgi ar Kultūras ministrijas izstrādāto Ministru kabineta rīkojuma projektu „Par Nacionālās identitātes, pilsoniskās sabiedrības un integrācijas politikas pamatnostādņu īstenošanas uzraudzības padomes sastāvu”. |
| 2. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Kultūras ministrija. |
| 2. | Projekta izpildes ietekme uz pārvaldes funkcijām  | Projekta izpildei piesaistīto institūciju funkcijas un uzdevumi netiek paplašināti vai sašaurināti. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Saistībā ar noteikumu projekta izpildi nav nepieciešams veidot jaunas institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar Projekta izpildi nav plānots likvidēt esošas institūcijas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar Projekta izpildi nav plānots reorganizēt esošu institūciju vai apvienot esošās institūcijas. |
| 6. | Cita informācija | Nav. |

Kultūras ministres vietā –

veselības ministre I.Circene

Vīza: Valsts sekretāra p.i. U.Lielpēters

16.07.2013 18:45

546

Gunta Robežniece

Tālr. 67330325

Gunta.Robezniece@km.gov.lv